cyanic-selkie/wikianc huggingface dataset:
Huang Kecheng
Kommunistisk opprører og hærfører
I 1929 tjenestegjorde Huang under Peng Dehuai i et Kuomintang-regiment stasjonerrt i det nordlige Hunan. Da Peng gjorde opprør i juni 1928, gikk Huang sammen med ham. Huang ledet Yongxingfelttoget under Xiangnankampanjen i 1928, og deltok i større feltslag. Huang deltok på «den lange marsjen», og ble etter ankomsten i det nordlige Shaanxi forfremmet til direktør for Partiets politiske og organisatoriske department.
Etter 1949: General og politiker
Etter grunnleggelsen av Folkerepublikken Kina i 1949 ble Huang utnevnt til guvernør i Tianjin. Senere ble han statssekretær i Hunan, kommandant for Hunan militærregion og sammes politiske kommissær, generalsekretær for Den sentrale militærkommisjon, og stabssjef for Folkets frigjøringshær. Han ble utnevnt til seniorgeneral i 1955.
I 1959 kritiserte Huang «det store spranget» og folkekommunene, og ble brennemerket som et medlem av en påstått anti-parti-gruppe tilknyttet Peng Dehuai da Peng ble refset under Lushankonferansen. Huang ble fratatt alle sine embeder og underkastet granskning. Han ble til dels rehabilitert, men ble senere fordømt og forfulgt av rødegardistene da kulturrevolusjonen brøt ut i 1966.
I 1977, etter at Deng Xiaoping kom til makten, ble Huang politisk rehabilitert. Etter å ha blitt talt tilbake til aktiv tjeneste igjen ble han utnevnt til rådgiver for Den sentrale militærkommisjon og til eksekutivsekretær for den sentrale kommisjon for disiplininspeksjon.
Parkinsonia aculeata
Parkinsonia aculeata er en busk eller et lite tre i erteblomstfamilien.
Blomstene sitter 2–15 sammen i en 5–15 cm lang klase i bladhjørnene. Det er fem gule kronblad, og fanen har oransje flekker. Det er 10 frie pollenbærere som er 6–10 mm lange. Frukten er en 3,5–10 cm lang, lysebrun belg som er sammensnurpet mellom frøene. Den inneholder 1–5 mørkebrune frø som er 8–10 mm lange og 3–5 mm brede.
Parkinsonia aculeata dyrkes som en tornete hekkplante i eiendomsgrenser og som prydplante. Den er svært nøysom og tåler tørke, saltholdig jord og jord som er periodevis er mettet med vann. Veden brukes som brensel, og geiter eter blader og kvister.
Den opprinnelige utbredelsen er usikker, og allerede på 1700-tallet vokste arten i Mexico, Vestindia og Sør-Amerika. Noen forskere mener at de eneste naturlige voksestedene er periodevis oversvømte områder i sørlige USA, Mexico og Mellom-Amerika, mens andre mener at den også forekommer naturlig i Sør-Amerika.
Den produserer mange frø som blant annet spres med flomvann, og danner tette, ugjennomtrengelige kratt. Arten er forvillet i de fleste strøk med tropisk eller subtropisk klima, og betraktes som invasiv i blant annet Australia, Øst-Afrika, USA, Hellas og Italia.
Schultz’ gate (Oslo)
Schultz’ gate (1-37, 2-34) er en gate i bydel Frogner i Oslo. Den går fra Bogstadveien til Suhms gate. Gaten fikk sitt navn i 1879 og er oppkalt etter stortingsrepresentant og stortingspresident Niels Stockfleth Schultz (1780–1832).
Papyrus 52
Rylands Papyrus (P52) eller Papyrus 52, også kalt P52, hos Gregory-Aland merket (signum) med 52), er det eldste kjente fragment av Det nye testamente. Det inngikk i 1920 i en samling papyrusfragmenter som Bernard Grenfell mottok fra Egypt og dateres til ca. år 117-138.
Beskrivelse
Forsiden av fragmentet inneholder bruddstykker av Johannesevangeliet 18,31-33, og på baksiden er det bruddstykker av Johannesevangeliet 18,37-38. Fragmentet oppbevares på The John Rylands University Library i Manchester i England.
Fragmentet er ganske lite, 8,9 x 5,8 cm. Teksten er på gresk skrevet med mørkt blekk på lys papyrus. I likhet med andre kristne oldtidsskrifter er det skapt i bokform og ikke som en rull.
Fragmentet lå inntil 1934 udokumentert og bortgjemt i The John Rylands University Library sammen med flere andre papyrusfragmenter, da C. H. Roberts fra St. John's College i Oxford fant det og straks skrev artikkelen An Unpublished Fragment of the Fourth Gospel in the John Rylands Library.
Fragmentet er interessant fordi funnstedet i Egypt viser at den tidlige kristendom hurtig fant utbredelse i Mellomøsten. Johannesevangeliet anses alment for det senest skrevne evangelium i Det Nye Testamente, og funnet av Rylands Papyrus (P52) har vært med på å tidfeste evangeliets opprinnelse til sist i det 1. århundre.
Dateringen av fragmentet er forbundet med en viss usikkerhet. Det har ikke blitt ansett som mulig å benytte karbondatering, og en slik metode medfører destruksjon av materialet. Det er ødeleggende for et så lite fragment som Rylands Papyrus (P52), så det er utelukkende brukt paleografisk tidsfesting.
Karbondatering ville heller ikke kunne bestemme når teksten er skrevet, men bare datere selve papyruset.
Teksten på fragmentet
Johannesevangeliet 18,31-33 (forsiden)
Johannesevangeliet 18,37-38 (baksiden)
Teksten skrevet med fet skrift er den del av teksten som er bevart på fragmentet.
Hylla (Vålerenga)
Hylla er et lite småhusområde langs Enebakkveien på Vålerenga i Bydel Gamle Oslo i Oslo. Det ligger i skråningen fra Vålerenga kirke ned mot Kværnerbyen, inneklemt mellom jernbanesporene til Hovedbanen, Gardermobanen og Gjøvikbanen.
Hylla består av bolighus med adresser Enebakkveien 42 til 60. Enebakkveien gikk egentlig helt inntil husene, men den ble senere flyttet rett sør for begynnelsen på Hylla. Området lå opprinnelig under Vålerengen Hovedgård, med Carl Stengaard som den første eieren som systematisk begynte å skille ut og feste bort byggetomter, fra ca. 1850. De fleste husene på Hylla er fra denne tiden, selv om mange ble ombygget i 1920- og 1930-årene. Husene er laftede og på halvannen etasje, og er typiske for periodens Vålerenga-bebyggelse. Bygningsmiljøet er regulert til bevaring etter plan- og bygningsloven, og husene står på byantikvarens gule liste. med orange farge.
Brynsbakken fra Oslo sentralstasjon opp mot Bryn stasjon er av Bane Nor betegnet som en flaskehals for togtrafikken, og Bane NOR har siden 2018 ønsket å bruke Hylla-området til nye jernbanelinjer. Oslo bystyre vedtok i mars 2021 å gjennomføre Bane NORs planer, samt prøve å finne et sted hvor de verneverdige husene kan settes opp på nytt.
Vedtaket i bystyret ble påklaget av 77 klagere, i 79 klager. Klagen førte frem. Kommunens vedtak av 24.03.2021 i sak 66 ble opphevet av Statsfovalteren i Oslo-Viken. Saken ble send tilbake til kommunen for ny behandling.
Melittommopsis
Melittommopsis er en slekt av treborende biller. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger.
Utseende
Middelsstore (gjerne ca. 10-15 millimeter), langstrakte, brunlige biller. Dekkvingene er myke. Det er ofte betydelig forskjell i størrelse og utseende mellom kjønnene, hunnene er størst og bredest. Også innen samme kjønn varierer de mye i størrelse. Det ytterste leddet på palpene er kraftig forstørret. Fasettøynene er store. Dekkvingene dekker hele bakkroppen.
Levevis
Disse billene borer like under barken på døde og døende trær.
Tre hektiske døgn
Tre hektiske døgn (fransk: Au delà des grilles, italiensk: Le mura di Malapaga) er en spillefilm fra 1949, regissert av René Clément. Den var en koproduksjon mellom Frankrike og Italia og har dialog både på italiensk og fransk.
Filmen vant Oscar for beste fremmedspråklige film på den 23. Oscar-utdelingen i 1951.
Handling
Pierre Arrignon, en fransk kriminell, er nå på flukt. Han befinner seg for tiden i Genova, Italia, hvor han snart forelsker seg i Marta Manfredini (spilt av Isa Miranda) en lokal kvinne. Historien er hovedsakelig lagt til Italia.
Semmeringbanen
Semmeringbanen er en del av jernbanestrekningen Südbahn i Østerrike. Den 41 kilometer lange Semmeringbanen går fra Gloggnitz i Niederösterreich, over Semmeringjuvet til Mürzzuschlag i Steiermark. Banen ble bygget mellom 1848 og 1854 etter planer av ingeniør Carl von Ghega. Den høye bygningsmessige standard på tunneler, viadukter og andre deler av anlegget, har medført en sammenhengende bruk av banen frem til idag. Semmeringbanen ble i 1998 oppført på UNESCOs liste over verdens kulturarv.
Eric Sevareid
Arnold Eric Sevareid (1912–1992) var en amerikansk journalist og radio-/tv-personlighet.
Espen Andersen (kombinertløper født 1993)
Espen Andersen (født 28. oktober 1993) er en norsk kombinertløper som representerer Lommedalens IL. Andersen ble individuell norgesmester i sprint i Molde i 2016. Han har bronsemedalje fra Verdensmesterskapet for junior i Erzurum i Tyrkia i 2012. Andersen debuterte i verdenscupen i Holmenkollen 15. mars 2013. Han har fra sesongen 2015/2016 hospitert på a-landslaget i kombinert og deltar i verdenscupen.
Eric Sevareid
Liv og virke
Han var sønn av bankmannen Alfred Sevareid og hustru Clara Hougen, som begge var andregenerasjons norsk-amerikanere. Han var norgesvenn hele livet, og Erik Bye var en av hans venner.
Cavett (Ohio)
Cavett er et kommunefritt område (unincorporated community) i Van Wert County, i delstaten Ohio i USA.
Historie
Et postkontor ble etablert i 1881, og var i drift til 1918. Cavett fikk sitt navn etter en av de første familiene som bosatte seg i området.
Espen Andersen (kombinertløper født 1993)
Andersen ble tatt ut i den norske troppen til Ski-VM 2017 i Lahtis. Han fikk kun delta på de to individuelle øvelsene, og ble nummer 25 på normalbakke/10 kilometer og som beste nordmann nummer 10 på stor bakke/10 kilometer.
Papyrus Egerton 2
Fragmentene ble erhvervet av British Museum fra en egyptisk antikvitetshandler i 1934, og ble dokumentert i artikkelen Fragments of an Unknown Gospel and other early papyri, av H.I. Bell og T.C. Skeat, i 1935. Det eksakte funnsted er ikke kjent, men fragmentene menes å være funnet i Oxyrhynchus i Egypt. De inngår i dag i samlingene ved British Library, og kan ses på John Ritblat Gallery i London.
Espen Andersen (kombinertløper født 1993)
Han tok sølv under Vinter-OL 2018.
Dotsie Bausch
Dotsie Bausch (født 6. mars 1973 i Irvine) er en amerikansk syklist som deltar i banesykling. .
Espen Andersen (kombinertløper født 1993)
Under Vinter-OL 2022 i Beijing var han med på det norske laget som tok gull i lagkonkurransen.
Dotsie Bausch
Dotsie Bausch er en tidligere modell som utviklet spiseforstyrrelser og fikk problemer med rusmisbruk. Hun er 1,73 cm høy, og veide på et tidspunkt bare 45 kilo.
Hun begynte med sykling i 1998, 26 år gammel, som en terapi for problemene hun hadde. Hun hadde utviklet treningsnarkomani i sin periode med anoreksi og ble anbefalt av terapeuten sin å begynne med en ny idrett som ikke automatisk ville gi assosiasjoner til tiden med spiseproblemer.
Eric Sevareid
Liv og virke
Sevareid ble født i Velva i Nord-Dakota, men i 1925 flyttet familien til Minneapolis. Like etter High School la han og en kamerat ut på en 360 mil lang kanotur fra Minneapolis til York Factory ved Hudson Bay, en tur som var sponset av Minneapolis-avisen Minneapolis Star.
Air Atlanta Icelandic
Air Atlanta Icelandic er et charter- og Wet lease-flyselskap med hovedkontor i Kópavogur, Island. Selskapet spesialiserer seg på utleie av fly på såkalte ACMI (Aircraft, Crew, Maintenance and Insurance) wet lease-vilkår til flyselskap som trenger ekstra kapasitet for passasjerer og gods. Det opererer også egne charterflyvninger. Selskapet opererer i forskjellige land og har baser over hele verden.
Historie
Flyselskapet ble etablert 10. februar 1986 av kaptein Arngrimur Johannsson og hans hustru, Thora Gudmundsdottir. Det startet driften i 1986. Dets første kontrakt kom da Caribbean Airways leide en Boeing 707-320 med besetning fra dem for en tur London til Barbados. I 1988 leide flyselskapet ut fly til Air Afrique til bruk for Hajj pilegrimsreiser. Dette skulle bli en viktig del av strukturen på Air Atlanta Icelandic senere. Sudan Airways og Lufthansa var blant andre flyselskaper som dro nytte av å leie passasjerfly fra Air Atlanta Icelandic på slutten av 1980-tallet, dessuten Finnair som leide en Boeing 737 fra det Islandske selskapet.
Eric Sevareid
Liv og virke
Allerede mens han studerte ved University of Minnesota arbeidet han som reporter for en avis i Minneapolis. Han studerte senere i London og ved Sorbonne i Paris hvor han også arbeidet, først for United Press og senere Paris Herald Tribune. Han ble så ansatt av CBS som korrespondent i Paris og rapporterte om den tyske invasjon og Paris' overgivelse i 1940, og fulgte den franske regjering, først til Bordeaux, så til Vichy. Han rapporterte fra Slaget om Storbritannia.
Air Atlanta Icelandic
Historie
I 1992 kunne Air Atlanta Icendic fly passasjerer i egne operasjoner. Selskapets første flyvning var med Lockheed L-1011-500. I 1992 deltok Air Atlantic Icelantic i de Forente Nasjoners fredsbevarere styrker og fløy FNs representanter fra det tidligere Jugoslavia til Nigeria og Frankrike.
Eric Sevareid
Liv og virke
I 1943 befant han seg ombord i en Curtiss C 46 over Burma da flyet ble skutt ned. Sevareid måtte hoppe ut i fallskjerm, men ble plukket opp av et redningsteam bak fiendens linjer.
Air Atlanta Icelandic
Historie
I 1993 fikk selskapet Boeing 747 og Saudia ble et av de første flyselskapene til å leie fly fra Air Atlanta Icelandic, det også for Hajj flyvninger. Etter å ha signert en kontrakt med Samvinn Travel begynte Air Atlanta Icelandic også å operere innenlands charterflygninger. Senere i 1993 fløy de fra Phnom Penh til Bangkok med en Boeing 737-200.
Eric Sevareid
Liv og virke
Samme år befant seg i Jugoslavia og rapporterte fra Titos partisaner.
Air Atlanta Icelandic
Historie
I 1994 hadde Air Atlanta Icelandic fått rettigheter til å operere i flere andre land, inkludert USA, der det gjennomførte flyvninger til Colombia og Filippinene hvor det var tillatt å drive charterflyvninger innenlands. Omtrent på den tiden begynte det å tilby flyvninger innen Europa og begynte flyvninger til Portugal.
Eric Sevareid
Liv og virke
Etter krigen arbeidet han som journalist i CBS og som kommentator på kveldsnyhetene fra 1963 til 1977. Han gikk av med pensjon i 1977, men medvirket i flere produksjoner etter det.
Air Atlanta Icelandic
Varierte oppdrag
I 1996 leide et brudepar en Air Atlanta Islandic Lockheed L-1011-500 for sitt «himmelske bryllup». Paret og bryllupsgjestene ble fløyet over polarsirkelen, mens vielsen ble foretatt.
I 1997 fikk det avtaler med andre flyselskap, for eksempel Britannia Airways, (nå Thomsonfly) og Iberia som ville bruke en Air Atlanta Icelandic fly på sine ruter fra Barajas internasjonale lufthavn i Madrid til José Martí internasjonale lufthavn i Havana, og til andre steder i Karibia. Dette året fikk også selskapet sin første Boeing 747SPS, flyet som senere skulle bli benyttet av regjeringer, idrettslag, The Rolling Stones og andre.
I 1998 leide Air Atlanta Icelandic fly til British Airways. I 1999 ble Magnus G. Thorstennson utnevnt til selskapets nye administrerende direktør. Flyselskapet begynte med bredbuksfly i 1999 da det kjøpte det siste av sine Boeing 737. I 2000, sluttet Air India seg til den voksende liste over flyselskap som hadde leid fly fra Air Atlanta Icelandic
I 2003 ekspanderte Air Atlanta Icelandic i Storbritannia med sitt datterselskap, Air Atlanta-Europe som opererte Boeing 747 på ad-hoc-charter og Florida turoperatøren Travel City Direct.
I mars 2004 ervervet selskapet en 40,5% eierandel i det britiske charterselskaper  Excel Airways. Andelen ble senere øket til 76,9%. I januar 2005 ble Aviongruppen dannet, og Air Atlanta Icelandic og Islandsflug ble slått sammen under Air Atlanta Icelandics merkenavn.
I 2005 kjøpte Avion Eimskip, et islandske rederi og Travel City Direct, en britsk turoperatør. I 2006, annonserte Avion-Gruppen kjøp av det franske charterselskapet, Star Airlines, det nest største charterselskapet i det det franske markedet. Star Airlines driver charter, hovedsakelig til destinasjoner i Afrika, Midtøsten og Middelhavet, i tillegg til ruter til Libanon, Male og Mexico.
I juni 2006 leide Air Atlanta Icelandic en Boeing 747-200 ut til Yangtze River Express for godstransport mellom Shanghai, Anchorage og Los Angeles.
I oktober 2006 endret Avionkonsernet navn til HF Eimskipafélag Íslands og på samme tid ble UK Leisure Group Excel kjøpt, samt 51% av Avion Air Travel. En beslutning ble også tatt om å fusjonere både Excel Airways og Air Atlanta-Europa til et flyselskap. Dette ble fullført i oktober 2006.
I midten av 2007 bestemte flyselskapet seg til å skifte fokuset til flyfraktoperasjoner. Flyselskapet planla å bytte til fraktfly og sa opp de fleste besetninger for sine passasjerfly. I dag fokuseres både på passasjer-og fraktflyvninger.
Britflights kansellerte sine planer om å operere Air Atlanta Icelandic fly fra UK til Canada fra juni 2011 på grunn usikkerhet med drivstoffkostnader.
Air Atlanta Icelandic opererte to Boeing 747-400s, et fraktfly for National Airlines (N8) i 2011, det andre ble utleid til Cargolux for en periode.
I desember 2015 ble tre tidligere Air Atlanta Icelandic Boeing 747 (TF-ARH, TF-ARM og TF-ARN) rapportert forlatt på Kuala Lumpur internasjonale lufthavn. Air Atlanta Icelandic senior visepresident for salg og markedsføring, Baldvin M. Hermannsson sa at de tre flyene hadde tilhørt Air Atlanta, men var blitt sendt tilbake til sin eier i 2010.
I 2016 ble en Boeing 747-428 (registrering TF-AAK) utleid til heavy metal-bandet, Iron Maiden for Book of Souls World Tour som erstatning for en modifisert Astraeus Airlines Boeing 757 som «Ed Force One». Den 12. mars fikk flyet skade på motorer mens det ble tauet for tanking i Santiago de Chile. Omfanget av skaden krevde at selskapet måtte leie inn ekstra fly for at bandet kunne fortsette turneen gjennom Argentina og Brasil mens flyet ventet på reparasjoner på Santiago internasjonale lufthavn. Reparasjoner som omfattet utskifting begge motorer på høyre side ble fullført 20. mars og flyet gjennomførte resten av turen.
I løpet av 2017 og 2018 ble alle fraktflyene flyttet fra kontrakten med Saudia Cargo til kontrakter i Europa.
Destinasjoner
Air Atlanta Icelandic opererer passasjer-og fraktflyginger som charter og ACMI tjenester for ulike kunder over hele verden. Passasjerflygingene opereres primært fra basen i Jeddah, Saudi Arabia til destinasjoner i Midtøsten, Afrika, Sør- og Sørøst-Asia. Fraktflyene opereres fra basene i Hahn,Tyskland og Liege, Belgia til destinasjoner globalt.
Årlig flyr selskapet til mer enn 120 destinasjoner over hele verden.
Ulykker og hendelser
Den 25. mars 2008 ble en Air Atlanta Icelandic Boeing 747-300 totalskadet etter at en motor tok fyr like etter landing på Dhaka-Zia International Airport i Dhaka, Bangladesh. Flyet ble evakuert etter landingen, uten rapporterte personskader.
Flåten
I mars 2019 bestod Air Atlanta Icelandic flåte av følgende fly:
Papyrus Egerton 2
De tre fragmenter har størrelsen 11,5 x 9,2 cm, 11,8 x 9,7 cm og 6 x 2,3 cm. Dateringen av fragmentene er skjedd ved hjelp av paleografiske undersøkelser.
I 1987 fant man et fjerde fragment av manuskriptet i en samling papyrusfragmenter i Köln. Dette fragment, som kalles Papyrus Köln 255, har størrelsen 5,5 x 3 cm, og passer inn i bunnen av det første av Egerton-fragmentene. Den samlede tekst av alle fragmenter er skrevet på gresk, og består av 94 linjer med ca. 2000 bokstaver, som danner ca. 400 ord.
Teksten kan inndeles i seks avsnitt. De fire med direkte paralleller til skriftsteder i Det nye testamente:
Der er tale om fragmenter fra et ukjent evangelium som er skrevet i et avdempet språk. Da visse av parallellene til Det Nye Testamente er tatt ut av deres kanoniske sammenheng, formodes det at forfatteren til manuskriptet har arbeidet ut fra en muntlig overlevering fremfor en skriftlig.
Manuskriptet representerer tilsynelatende en johannestradisjon som nok er tidsmessig sammenfallende med den kanoniske Johannes, men uavhengig av den. Fragmentene er sammen med det litt eldre Rylands Papyrus (P52) den eldste bevarte referanse til Johannesevangeliet.
Tore Sigvart Sigvaldsen
Tore Sigvart Hobæk Sigvaldsen (født 11. september 1930 i Skien, død 9. mai 1996 i Provence) var en norsk maler, bosatt i Grimstad fra 1967, og delvis i Provence.
Han er blitt beskrevet som en Georg Jacobsen-elev i annen generasjon, selv om geometriske og konstruktivistiske regler ikke var det mest framtredende i kunsten hans. Sigvaldsen var elev av Kjell Lodberg Holm (1964-1967). Opprinnelig var han formingslærer fra Statens lærerhøgskole i forming (1954) og Elverum lærerskole (1957).
I 1967 bosatte Sigvaldsen seg i Grimstad. Han er blitt beskrevet som den stilleste maleren på Sørlandet; selv beskrev han det å male som å meditere med farger. Gjennom årene i sørlandsbyen, lærte han å utforske lysets skiftninger. Fra begynnelsen var lyse poetiske, nesten hvite malerier fra nysnøen og sjøen i Holvika typiske motiver. Senere ble motivkretsen utvidet til å omfatte bebyggelsen langs kysten, enten det er Arendal eller Grimstad sett fra sjøsiden eller hus i Brekkestø i ettermiddagssol. Gunvald Opstad beskriver kunsten hans slik i 1979:
TV12 Bedehuskanalen
TV12 Bedehuskanalen er en norsk kristen TV-kanal som startet sine sendinger i mars 2022. Tidligere radiopastor for P7 Johnn R. Hardang er daglig leder og TV-pastor.
Valenzuela City
Valenzuela (offisielt City of Valenzuela) er en by på øya Luzon på Filippinene. Den ligger i Metro Manila og hadde i 2015 et folketall på 620 422 innbyggere.
Toponymi
På spansk er Valenzuela en diminutiv form av Valencia, det vil si «lille Valencia». Valenzuela er også slektsnavnet til Pío Valenzuela y Alejandrino, en tagalog lege dom var en av lederne for Katipunan. Han ble ansett som medlem av Katipunan-triumviratet som startet den filippinske revolusjonbnor den spanske kolonimakt i 1896. Hsn var også provisorisk formann av Katipunan.
Før 1960 var Valenzuela kjent som Polo. Navnet Polo kommer fra tagalog pulô, som betyr «øy», skjønt områet ikke er noen øy. Derimot var Polo helt omgitt av elver, og dermed komr man seg ikke dit fra noen side uten å krysse vann.
Barangayer
Byen er inndelt i 32 smådistrikter, barangayer, samtlige er klassifiserte som tettstedsdistrikter.
Peter Eriksson (fotballspiller)
Bertil Peter Eriksson (født 18. mai 1969 i Gøteborg) er en svensk tidligere fotballspiller.
Janet Sheen
Janet Elizabeth Estévez (født Templeton; 8. juli 1944), profesjonelt kjent som Janet Sheen og Janet Templeton, er en amerikansk skuespiller og produsent.
Rhind-papyrusen
Rhind-papyrusen, mindre vanlig kalt Ahmes-papyrusen, er en papyrusrull fra oldtidens Egypt. Rullen er en av de viktigste kildene til kjennskap om oldtidens egyptiske matematikk. Papyrusen er fra omkring 1550 f.Kr., men med usikkerhet i tidfestingen. Rullen er i dag i flere deler, og storparten er eid av British Museum.
Michael Thompson
Michael Hayes Thompson (født 16. april 1985 i Tucson i Arizona) er en amerikansk profesjonell golfspiller på PGA-touren, som har to PGA-tourseire og én delt andreplass fra major-turneringen US Open Championship 2012 som sine fremste meritter.
Rhind-papyrusen
Beskrivelse
Opprinnelig har papyrusen vært over fem meter lang. British Museum eier to deler, katalogisert som henholdsvis EA10057 og EA10058. Den første delen er 295,5 cm lang og 32 cm bred. Den andre delen har samme bredde, men er 199,5 cm lang. De to delene har opprinnelig vært knyttet sammen av en del på omtrent 18 cm lengde. Det er mulig at rullen er blitt delt av de første finnerne, for å øke salgsverdien. Fragmenter av den manglende midtdelen ble identifisert i samlingene til New York Historical Society og er tilgjengelig i Brooklyn Museum.
Janet Sheen
Biografi
Hun studerte kunst ved New School for Social Research i New York City hvor hun møtte sin fremtidige ektemann Martin Sheen. De giftet seg i desember 1961. Hun er mor til fire barn som alle er skuespillere, Emilio Estévez, Renée Estévez, Ramon Estévez og Charlie Sheen. I 1983 spilte hun Elaine de Kooning i miniserien Kennedy. Hun dukket også opp i filmen Rated X som en sykepleier, selv om hun ikke ble kreditert i sistnevnte. I 1989 var hun medprodusent av filmen Beverly Hills Brats, og i 2010 ansvarlig produsent av The Way.
Michael Thompson
3. mars 2013 vant han sin første PGA-tourseier under Honda Classic, men det tok over syv år før hans neste seier under den andre utgaven av 3M Open på PGA-touren 2019/20.
Rhind-papyrusen
Beskrivelse
Teksten på papyrusen er i hieratisk skrift, en skrifttype mer tilpasset papyrus enn egyptisk hieroglyfskrift. Tall og tier-potenser er representert med spesielle tegn, istedenfor repeterte symboler. Tallet 4 skrives for eksempel med et spesielt tegn, i stedet for bruk av fire vertikale streker. Stambrøker, det vil si brøker med tallet 1 i telleren, er skrevet med en prikk over symbolet for tallet i nevneren. Egyptisk matematikk var ikke fortrolig med generelle brøker, men brøken 2/3 var kjent og representert med et eget symbol.
Opprinnelse
Rullen er laget av en skriver med navn Ahmes (også transkribert Ahmose), og han daterer selv rullen til år 33 i styret til Apepi, den nest-siste herskeren i hyksosdynastiet. Baksiden av rullen nevner også år 11, uten å omtale noen hersker, og refererer også til en beleiring av byen Heliopolis. En vanlig oppfatning er at dette skal være år 11 i styret til farao Ahmose.
British Museum daterer papyrusen til omkring 1550 f.Kr. Brooklyn Museum oppgir på sin side ca. 1493-1481 f.Kr. I litteratur finner en også oppgitt om lag 1650 f.Kr.
Nyere historie
Rullen ble antagelig funnet i ruiner nær templet Ramesseum. Den skotske arkeologen Alexander Henry Rhind kjøpte de to delene i Teben omkring 1858, da han oppholdt seg i Egypt av helbredgrunner. I 1863 døde han på vei hjem til England fra et annet besøk i Egypt. Advokat David Bremner som tok seg av dødsboet, solgte papyrus-delene til British Museum i 1865. Inkludert i salget var også en egyptisk matematisk lærrull i fra andre mellomepoke i Egypt.
Omkring fem år etter at Rhind hadde kjøpt papyrusen, kjøpe også den amerikanske antikvitetshandleren Edwin Smith en papyrus i Egypt, i den tro at denne hadde et medisinsk innhold. Da Smith døde, ga datteren i 1932 denne papyrusen til New York Historical Society. Det viste seg da at dette var en forfalskning, der en ekte papyrus var blitt påført en nyere tekst. Restaurasjon av den ekte bestanddelen viste at dette var fragmenter av den midtre delen av Rhind-papyrusen.
Innhold
Rhind-papyrusen har antagelig vært ment som en lærebok i matematikk. Leseren skal kunne lære å løse bestemte typer problemer, ved å gå gjennom eksempler i rullen. Papyrusen inneholder 84 forskjellige eksempler. Her er tabeller for multiplikasjon og divisjon, eksempler på brøkregning, areal- og volumutregninger samt problemer som i dag løses med lineære ligninger.
Zakarias Wang
Zakarias Wang (født 23. august 1940 på Kaldbak) er en færøysk politiker, lektor, sakprosaforfatter og oversetter.
Han har kandidatgrad i statsvitenskap fra Aarhus Universitet fra 1965 og praktisk-pedagogisk utdanning fra 1971. Han har også studert blant annet islandsk og grønlandsk. Wang var lektor i samfunnsfag ved Føroya Studentaskúli og HF-skeið i Tórshavn fra 1967 til 1997. Han har også drevet galleri og forlagsvirksomhet.
Han har i alle år ivret for Færøyenes løsrivelse fra Danmark og mot Færøyenes tilknytning til EF/EU. Wang var medlem av kommunestyret i Tórshavnar uttanbíggja kommuna for Hoyvík 1977–1978 og i Tórshavnar kommuna for Tjóðveldisflokkurin 1981–1988. Wang har vært kandidat til det danske Folketinget i 1971, 1977, 1994, 2001 og 2015, de fleste gangene som uavhengig. I 2015 meldte han seg ut av Tjóðveldisflokkurin og inn i Sjálvstýrisflokkurin og stilte som kandidat til Lagtinget for dette partiet.
Aya Takeuchi
Aya Takeuchi (født 5. august 1986) er en japansk rugbyspiller.
Hun representerte Japan under Sommer-OL 2016 i Rio de Janeiro, der hun endte på tiendeplass med det japanske landslaget.
Danmark under Kortbane-EM i svømming 2017
Danmark deltok som vertsnasjon under Kortbane-EM i svømming 2017 i København i Danmark fra 13. til 17. desember 2017 med 24 deltakere.
Trefningen ved Ratan
Trefningen ved Ratan fant sted 20. august 1809 ved Ratan i Västerbotten, som en del av finskekrigen 1808-1809. Det er den siste militære trefning på svensk territorium.
Bakgrunn
Den russiske arméen hadde i løpet av 1808 skaffet seg kontroll over hele området som i dag er Finland og i begynnelsen av 1809 rykket de frem sørover gjennom Västerbotten. På tross av en vanskelig militær situasjon lyktes Sverige å mobilisere til et motangrep, en ekspedisjonsstyrke på 120 fartøyer og 10 000 mann ble sendt fra Stockholm for å landsettes ved Ratan. Planen var at disse troppene skulle gjennomføre en knipetangsmanøver ved hjelp av den sørlige arméen som befant seg ved Öreelv, sør for Umeå.
Den russiske styrkesjefen, general Nikolaj Kamenskij mottok meldinger om den svenske ilandstigningen og innså at hans situasjon ikke var god. Han beordret umiddelbart retrett nordover og gjennom en krigslist sørget han for at den svenske styrken, ledet av generalmajor Eriksson ble igjen ved Öreelven. På 36 timer marsjerte den russiske styrken 80 kilometer og støtte da sammen med den svenske styrken under ledelse av general Wachtmeister i Sävar.
Der ble det et 8 timer langt slag. Wachtmeister var usikker på utviklingen på slagfeltet, fryktet å bli omringet og beordret retrett til Djäkneboda. Der plasserte han ut sine styrker og hadde en meget bra utgangsposisjon. Det var bare en smal korridor hvor russerne kunne passere og det ville være lett for det svenske artilleriet å beskyte fiende. Wachtmeister ble imidlertid igjen urolig for at hans styrker skulle bli innringet og innen det ble noe sammentreff beordret han ny retrett, nå til Ratan.
Slagets gang
Straks før klokken 1500 den 20. august strømmet de russiske soldatene inn i Ratan, der ble de møtt av en ødeleggende artilleriild fra kanonsluppene. På Ledskär var det ytterligere syv kanoner og på Rataskär to som ga uavbrutt ild inn mot byen. Striden pågikk i fire timer. Fram mot klokken 8 på kvelden innså Kamenskij at situasjonen var håpløs og beordret retrett.
Samme kveld sammenkalte han et møte med general Wachtmeister og truet med å angripe på nytt om ikke svenskene avseilte fra Ratan. Den 22. august om morgenen ble de svenske troppene etter ordre av admiral Puke tatt ombord og dagen etter seilte de tilbake til Umeå, hvorpå general Kamenskij kunne fortsette sin retrett til Piteå for å forkorte sine forsyningslinjer.
Etterspill
Noe som er et mysterium for historikerne er at man ikke har funnet noen massegraver med de som ble drept ved Ratan. En teori er at likene ble senket i havet, men det er hverken skriftlige eller muntlige kilder for dette.
I Ratan er det idag et minnesmerke og en krigsgrav. I graven ligger fenrik Hägerflycht som ble såret i kampene ved Ratan og siden døde av sine skader. Minnesmerket er over Johan Nisbeth som falt i kampene, men hvis lik aldri ble funnet.
EM i basketball for menn 1965
EM i basketball for menn 1965 (europamesterskapet i basketball for menn) ble arrangert i Moskva og Tbilisi i Sovjetunionen i 1965.
Oldtiden (tidsskrift)
Oldtiden, med undertittel «Tidsskrift for norsk forhistorie», var et tidsskrift som ble utgitt i årene 1910-1940 av de arkeologiske museene i Norge. Tidsskriftet inneholdt vitenskapelige artikler, og dessuten tilvekstfortegnelser for museene. Redaktør var A.W. Brøgger.
Abeer al Khader
Abeer Al Khader (عبير الخضر; død 29. mars 2021 født i hovedstaden Kuwait by i Kuwait) var en kuwaitisk skuespiller.
Hennes fjernsynsdebut var i rollen som «den onde stemoren» i den kuwaitiske fjernsynsserien keiserinnen og spilte senere i flere andre serier.
Hun led av kreft i flere år før sin død. Etter å ha blitt rammet med covid-19 forverret alt seg, og hun døde i Kuwait by den 29. mars 2021.
Parang (Sulu)
Parang er en kommune i provinsen Sulu, sørvest på Filippinene. Den hadde 62.172 innbyggere ved folketellingen 1. august 2015. Kommunen ligger vest på provinsens hovedøy, Jolo
Barangayer
Parang er politisk inndelt i 41 barangayer.
Erick Barrondo
Erick Barrondo (født 14. juni 1991 i San Cristobal Alta Verapaz) er en guatemalsk kappgjenger.
Under Sommer-OL 2012 i London vant han sølv på 20 kilomenter kappgang. Det var Guatemalas aller første medalje i de olympiske leker gjennom tidene.
Freestyle under Vinter-OL 2014 – Halfpipe menn
Freestyle under Vinter-OL 2014 – Halfpipe menn var første gang halfpipe var med på det olympiske freestyleprogrammet. Konkurransen ble avviklet 18. februar 2014 i Roza Khutor ekstrempark.
Regjerende verdensmester i halfpipe fra VM i freestyle 2013 i Voss; David Wise fra USA, tok gullmedaljen foran verdensmesteren fra 2011; Mike Riddle fra Canada. Verdensmesteren fra 2009; Kevin Rolland fra Frankrike tok bronsemedaljen.
For å kvalifisere seg til lekene, måtte en utøver ha en topp-30-plassering i verdenscupen etter juli 2012 eller under VM i freestyle 2013, og ha minimum 80 FIS-poeng. Totalt 30 kvoteplasser var tilgjengelig for utøverne. Maksimum 4 utøvere kunne bli påmeldt fra én nasjonal olympisk komitée. Kun 29 av de 30 kvoteplassene ble distribuert etter at kvoten ble reallokert.
Kvalifisering
De 12 beste fra kvalifiserer seg til finalen. Beste score over to runs blir tellende resultat.
Finale
Beste score over to runs ble tellende resultat.
Lederen av Bosnia-Hercegovinas ministerråd
Lederen av Bosnia-Hercegovinas ministerråd er landets regjeringssjef, tilsvarende norsk statsminister. Statsministeren nomineres av Bosnia-Hercegovinas presidentskap og oppnevnes av Representantenes hus. Statsministeren kan ikke oppnevne ministre og har kun rollen som koordinator. Ministrene blir oppnevnt av de største partiene i henhold til entitets-betingede regler. En stedfortredende minister kan ikke være av samme «konstituerende folkegruppe» (constituent people) som den respektive minister. De konstituerende folkegruppene er bosnjaker, kroater og serbere.
Den berusede engelen
Den berusede engelen (酔いどれ天使)  er en japansk spillefilm fra 1948 regissert av Akira Kurosawa.
Lederen av Bosnia-Hercegovinas ministerråd
Statsministeren rapporterer direkte til presidentskapet og representantenes hus.
Den berusede engelen
Handling
Sanada er en alkoholisert doktor, i Japan kort tid etter andre verdenskrig, som behandler en pasient ved navn Matsunaga (spilt av Toshiro Mifune) etter en skuddveksling mot et rivaliserende syndikat. Legen diagnostiserer den unge gangsteren med tuberkulose. Legen møter også Matsunagas tidligere sjef, Okada, som også var den voldelige tidligere kjæresten til legens kvinnelige assistent. I mellomtiden fortsetter Sanada også å behandle sine andre pasienter. Matsunaga slutter etter hvert å følge legens råd, glir tilbake til gamle drikke-vaner og går på nattklubber sammen med Okada.
Spaethispa
Utseende
En middelsstor, avlang, blank, rød og svart bladbille. Dekkvingenes bakerste tredjedel, antenner og bein er svarte, forøvrig er den rød. Oversiden er kraftig punktert. Hodet er nokså lite, avrundet firkantet. Pronotum er avrundet trapesformet, kraftig punktert. Antennene består av 8 ledd. Dekkvingene er jevnbrede, firkantede, og har 10 punktstriper, stripene er ordnet parvis, og tre lave, opphøyde lengderibber, punktene grove og noe kantete.
Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artene lever på planter i slekten Malpighia (Malpighiaceae).
Utbredelse
Artene er kjent fra Cuba.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.
Dull (Ohio)
Dull er et kommunefritt område (unincorporated community) i Van Wert County, i delstaten Ohio i USA. Dull befinner seg 4 km vest-sørvest for Ohio City.
Historie
Dull ble opprinnelig kalt McKee og gjort tilgjengelig i 1879 av J. M. Dull og andre. Et postkontor ble etablert under navnet Dull i 1880 og var i drift til 1909.
Henriette Henius Nordan
Henriette Dorothea Henius Nordan (født Henius 25. februar 1826 i Aarhus, død 24. november 1903 i Kristiania) var en dansk-norsk kunstmaler.
Liv og virke
Henriette Henius Nordan ble sannsynligvis utlært kunstmaler i København, før hun omkring 1860 flyttet til Christiania som nygift.
Hun utførte små romantiske landskaps- og genrebilder, og sammen med datteren Jacobine Nordan Lund kopierte hun malerier av kjente kunstnere. Hennes bilder ble ikke ofte stilt ut offentlig, men i 1869 ble en kopi av et bilde av Adolph Tidemand stilt ut i Kristiania Kunstforening.
Hun har utført et portrett av sin ektemann, arkitekt Jacob Wilhelm Nordan.
Hun var i perioden 1875–1888 medlem av styret for Statens kvinnelige industriskole.
Steven Lewis
Steven Lewis (født 20. mai 1986 i Stoke-on-Trent) er en engelsk stavhopper. Han har sølvmedalje fra Samveldelekene 2010 som beste resultat som senior, og bronse fra ungdoms-VM 2003.
Karriere som junior
I 2003 fikk han bronse ved ungdomsmesterskapet i friidrett 2003, som ble arrangert i Sheerbrooke i Canada. Germán Chiaraviglio vant gullet i dette mesterskapet, med 5,15, mens Lewis hoppet 5,05.
Lewis vant AAA-mesterskapet, som arrangeres av Amateur Athletic Association of England, i 2000 (U15), 2004 (U20) og 2005 (U20). I 2005 fikk han også sølv ved BUSA-mesterskapet (British Universities and Colleges Sport) og AAA-mesterskapet innendørs. I 2006 vant han gull ved AAA-mesterskapet både innendørs og utendørs, med 5,40 i begge stevnene.
I juli 2007 deltok han ved U23-EM i friidrett 2007 i Debrecen, der han kom på 7.-plass med 5,55. Senere samme måned vant han AAA-mesterskapet 2007.
EM i basketball for menn 1967
EM i basketball for menn 1967 (europamesterskapet i basketball for menn) ble arrangert i Tammerfors og Helsingfors i Finland i 1967.
Steven Lewis
Karriere som senior
I 2006 og 2007 var han fortsatt U23-utøver, men han deltok ved Samveldelekene 2006 i Melbourne, der han klarte 5,50 i andre forsøk, og fikk bronse. Steven Hooker vant gullet, med 5,80. Han vant uttaket til EM i friidrett innendørs 2007 (Norwich Union European Indoor Trials), og ble dermed tatt ut til EM i friidrett innendørs 2007. Der ble slått ut i kvalifiseringen, og nådde ikke finalen. 5,55 på tredje forsøk ga 15.-plass i kvalifiseringen.
Han vant gull ved det britiske mesterskapet i 2008 utendørs (Aviva National Championships and Olympic Trials) og innendørs (Norwich Union Trials & UK Championships). Han vant også flere internasjonale stevner, som Chinese Taipei International Pole Vault Championships og Sparkassen Gala. I august deltok han ved sitt første OL, men ble der slått ut i kvalifiseringen med tre riv på 5,45 meter. Ved Europacupen i friidrett i Annecy kom han på tredjeplass, med 5,40.
2009 var hans første år som senior. I januar vant han innendørsstevnet Vault Manchester, med ny personlig rekord på 5,75. Han fikk bl.a. sølv i Christmas Cup i Moskva, og gull i Jumpers Meeting i Cottbus i Tyskland i januar, og sølv i KBC Indoor Meeting i Gent i februar. Den 15. februar var det britiske innendørsmesterskapet 2009 i Sheffield, som også var kvalifisering for EM i friidrett innendørs 2009. Her hoppet han 5,65, og vant konkurransen. EM innendørs var i Torino i mars, der han greide 5,71 i andre forsøk, og endte på fjerdeplass.
I juni deltok han ved Lag-EM i friidrett (Super League) i Leiria i Portugal, der han kom på sjetteplass i stavsprang. I juli var det britiske mesterskapet i friidrett utendørs i Birmingham (Aviva World Trials & National Championships), som også var uttakning til VM i friidrett 2009 i Berlin. Han kom på andreplass i det britiske mesterskapet, og ble kvalifisert til VM, der han kom på 9.-plass i finalen med 5,65 meter. Andre resultater fra 2009 er 1.-plass i Wattenscheid og Meeting International de la Provence de Liège, og sølv i Moscow Open og International Lausitzer Meeting.
Ved det britiske mesterskapet innendørs i Sheffield i februar 2011 kom han på tredjeplass med 5,51, og ble ikke kvalifisert til EM i friidrett innendørs 2011. Ved Lag-EM i friidrett 2011 (Super League) i juni kom han på 7.-plass i stav med 5,40. I juli vant han det britiske utendørsmesterskapet i Birmingham, og ble tatt ut til VM i friidrett 2011 i Daegu. I VM kom han på 9.-plass. Han vant en del andre internasjonale stevner dette året; Strive Interclub i Perth i januar, Loughborough International i Loughborough i mai og Pole Vault Meeting i Recklinghausen og Internationales Pfingstsportfest i Rehlingen-Siersburg i juni.
I 2012 fikk han sølv ved det britiske mesterskapet innendørs i februar (Aviva European Indoor Trials & UK Championships), med 5,45. I mars deltok han ved VM i friidrett innendørs 2012. Der nådde han finalen, og endte på delt femteplass (med Lázaro Borges) med høyden 5,70.
Ovambo
Ovambo (eller aawambo, ambo, aawambo (ndonga, nghandjera, kwambi, mbalantu), ovawambo (kwanyama)) er en etnisk gruppe av hovedsakelig oshiwambotalende bantufolk i Ovamboland i det nordlige Namibia. Gruppen deles tradisjonelt in i ni stammer: ndonga, kwanyama, kwambi, ngandjera, mbalantu, mbadja, kolonkadhi, eunda og kwaluudhi. Ovambo bebor heea området opp til grensen mot Angola. I Angola kalles de helst ambo.
Med en befolkning på ca 900 000 utgjør de majoriteten av befolkningen i Namibia. De migrerte sørover fra Zambesielvens øvre regioner og bosatte seg i nåværende Ovamboland trolig på grunn av den stykkevis rike jorden.
Ovamboland utgjøres av sandrikt sletteland i nordre Namibia og søndre Angola. Vassdrag, såkalte oshanas, skjærer gjennom området. I de nordre deler av Ovamboland finnes tette belter av tropisk vegetasjon, og her er nedbøren ca 430 mm i regntiden. Oshanas kan da oversvømme og iblant dekke tre femdeler av området med vann. I tørkeperioden brukes de store gressdekte slettene som beitemark.
Ovambofolket har tilpasset seg området og klimaet. De føder opp buskap, fisker i oshanas og dyrker. De tilvirker og selger kurver, keramikk, smykker, trekammer, spyd, pilspisser, rikt dekorerte dolker, musikkinstrument og elfenbeinsknapper.
Kultur og tro
Finske misjonærer kom i 1870 og klarte i stor grad å få de fleste ovamboer til å bli lutheranere. De fleste tradisjonelle trosforestillinger vek for kristen tradisjon, men noe av det gamle lever videre. De har beholdt egne danser med trommer, men sangtekster er omskrevet til politiske kampsanger for SWAPO. De fleste bryllup er en kombinasjon av kristne og lokale tradisjoner.
En tradisjonell bosetting bygges som en gruppe av hytter omgitt av et stakitt av lange opprettstående staur. Iblant oppføres noen av bygningene med sementblokker. Hver hytte har normalt en spesifikk funksjon, som soverom, forråd eller kjøkken. De fleste familier henter vann fra et allment tappested.
De fleste familier har et stort stykke land der de dyrker hirse som brukes til grøt. Man dyrker også bønner, vannmelon, squash og sorghum. De fleste hushold eier geiter og kveg, og noen ganger også griser. De fleste har frittgående høns. Hunder og katter er vanlige husdyr. I regntiden stiger elvene i nord, i Angola, og oversvømmer området, noe som fører med seg fisk, fugler og frosk.
Tradisjonelt påvirket de magisk-religiøse trosforestillingene livet i høyt grad. De fleste ovamboer tror på en allmektig ånd, Kalunga, som skal kunne ta form som mann og ferdes usynlig blant folket. Denne ånden er viktig, og når man rammes av hungersnød eller farsotter er det Kalunga man anroper.
Hver stamme har en høvding, skjønt dette suppleres med en rådslignende styreform. Medlemmer av Ovambolands kongelige familie kalles aakwanekamba og bare de som av byrd tilhører familien kan oppnå høvdingeskap. Ettersom slektskap følger morslinjen har således høvdingens sønner ikke kongelig byrd og vokser opp som vanlige medlemmer av husholdet.
Kanuri (folk)
Deres språk tilhører de nilosahariske språk.
Chromium
Chromium er en nettleser med åpen kildekode hvorfra Google Chrome henter sin kildekode. Nettleserne deler det meste av kode og egenskaper, selv om det er enkelte mindre forskjeller i egenskaper og forskjellig lisensiering.
Første versjon ble lansert 2. september 2008. Siste versjon er 51.0.2692.2 og ble lansert 28. mars 2016.
Víctor Espinoza Peña
Víctor Espinoza Peña (født 25. mai 1947, død 1. mars 2021) var en peruansk politiker og fisker.
Biografi
íctor Espinoza Peña ble etter folkeskolen fisker på hjemstedet, ved Stillehavskysten. Han ble valgt til assistrerende distriktsborgermester ved valgene i 2018, sammen med borgermester Luis Chauca Navarro fra partiet Alianza para el Progreso (APP). Han overtok som borgermester etter at Navarro døde av covid-19 den 28. juni 2020.
Den 6. februar 2021 meddelte Peña at han hadde testet positiv for covid-19; han døde den 1. mars 2021, som den andre borgermester av Pucusana som døde av koronapandemien.
En judosaga
En judosaga (姿三四郎) er en japansk spillefilm fra 1943 regissert av Akira Kurosawa. Dette var hans debut som regissør.
Handling
I 1883 er Sanshiro en talentfull ungdom som ønsker å bli jujutsu-mester, ved å begynne som student ved en kampsport-skole. Hans første forsøk på å finne en passende instruktør mislyktes. Men han finner omsider en dyktig mester, Shogoro Yano fra Shudokan Judo-skole. Sanshiro er fysisk dyktig. Men han mangler selvkontroll, og blir involvert i slagsmål. Etter en straff som instruktøren hans setter opp for å teste hans utholdenhet, begynner Sanshiro å anerkjenne sine tidligere feil. Sanshiro blir etter hvert en ledende student ved skolen.
Byen ønsker å ansette en kampsport-skole og sørge for opplæring for den lokale politi-styrken, og skolen som Sanshiro er student ved, blir en ledende kandidat sammen med deres rival, skolen til Ryōi Shintō-ryū jujutsu ledet av Hansuke Murai. I en konkurranse mellom de to skolene, blir Sanshiro valgt til å representere skolen deres i en offentlig slåsskamp mot Murai, for å avgjøre hvilken skole som er best egnet til å trene politiet i kampsport. Men samtidig begynner Sanshiro etter hvert å få romantiske følelser for Sayo, datteren til Hansuke Murai.
Ringkrage (blomst)
Ringkrage (Ismelia carinata) er en ettårig urt i kurvplantefamilien. Den har vært regnet til slektene Chrysanthemum og Glebionis, men er nå eneste art i slekta Ismelia.